OpenLLM-France/wikimedia huggingface dataset:
# Scissor Seven

Scissor Seven (xinès simplificat: 刺客伍六七, pinyin: Cìkè Wǔ Liùqī, literalment 'Assassí cinc, sis i set', també conegut com Killer 7 a la Xina) és una sèrie d'animació xinesa en streaming, dirigida per He Xiaofeng, i emesa per Bilibili, entre d'altres plataformes. Va rebre el nom Scissor Seven per a la seua emissió per Netflix.
L'any 2018, la sèrie és nominada al Festival internacional del film d'animació de Annecy, esdevenint la primera producció xinesa en ser nominada a la categoria de producció per a sèrie de televisió. Això va provocar l'atenció de Netflix, que obtindria els drets per a l'emissió a la resta del món amb un canvi de nom.

## Sinopsi

El Wu Liuqi, maldestre i arruïnat, falla un curs intensiu d'assassinat professional i obre una barberia com a tapadora. Aleshores decideix convertir-se en un assassí i es veu atrapat en una lluita pel poder entre dos faccions rivals, mentre intenta recuperar els seus records perduts.

## Referències

* 1 2 Dominguez, Rafa. «Crítica de Scissor Seven, la divertida serie de animación de Netflix». Hobby Consolas, 27-01-2020. [Consulta: 28 novembre 2021].
* ↑ «An Interview with Scissor Seven Director He Xiaofeng». ACAS Hong Kong University of Science and Technology, 17-07-2020. [Consulta: 28 novembre 2021].
* ↑ Zheng, Jenny «Netflix’s ‘Scissor Seven’ is a hilarious, genre-hopping animated series». Daily Dot, 14-01-2020.
* ↑ Llewellyn, Tom «Is Scissor Seven season 2 getting an English dub? Netflix series explained!». HITC, 07-05-2020. Arxivat 15 de maig 2020 a Wayback Machine.
* ↑ Sharma, Dhruv «When Will Scissor Seven Season 3 Release on Netflix?». The Cinemaholic, 07-05-2020.
* ↑ «Films de télévision en compétition : Killer Seven» (en francès). annecy.org. [Consulta: 8 juny 2020].
# Ramon Vancells i Casacuberta

Ramon Vancells i Casacuberta (Manresa, 1974) és un picapedrer i polític català.
Fou alcalde de Monistrol de Calders entre els anys 2015 i 2016, d'un govern en minoria. Després d'una moció de censura va ser succeït per Silvia Sànchez de CDC. A les eleccions al Parlament de Catalunya de 2017 es presenta en la setena posició. Va recuperar l'alcaldia a les eleccions municipals del 2019. La conservació de Ca l'Espardenyer, edifici històric del qual un consistori Convergent-ERC anterior havia decidit l'enderroc, va ser una de les controvèrsies majors.

## Referències

* ↑ «Qui són i d'on vénen els candidats de la CUP per al 21-D?». Crític, 17-11-2017. [Consulta: 26 novembre 2017].
* ↑ TLB «“Allò que impulsa la CUP fa por perquè toca privilegis”». El Punt Avui (Catalunya Central), 17-09-2016, pàg. 25.
* ↑ «Ramon Vancells anirà de número 7 a la llista de la CUP per Barcelona». Nació Manresa, 15-11-2017. [Consulta: 4 desembre 2017].
* ↑ Oliveras, Carmina «Ramon Vancells: "Sotmetre a la llei la voluntat popular és una animalada dictatorial”». El Punt Avui, 12-12-2017, pàg. 48.
* ↑ «Ramon Vancells recupera l'alcaldia de Monistrol de Calders amb majoria absoluta tres anys després de la moció de censura». TV3 - Notícies, 29-05-2019.
# AFAS Stadion

L'AFAS Stadion és un estadi de futbol ubicat a l'extrem sud de la ciutat d'Alkmaar, Països Baixos. Aquest estadi substituí l'antic camp del club, l'Alkmaarderhout. És la seu del club AZ Alkmaar, i es fa servir principalment per partits de futbol. Té una capacitat per a 17.023 persones. Alguns aficionats anomenen l'estadi Victorie Stadion, nom que fa referència a la victòria sobre els espanyols durant la guerra dels vuitanta anys.

## Història

L'estadi fou inaugurat oficialment el 4 d'agost de 2006 amb un partit amistós davant l'Arsenal FC. L'AZ perdé per 0-3 i Gilberto Silva marcà el primer gol a l'estadi. El primer partit a l'Eredivisie fou davant el NAC Breda amb victòria per 8-1. Fins al 2009, aquest estadi es deia DSB Stadion pel patrocini que rebia del banc DSB, però es veié obligat a canviar de nom a AZ Stadion quan aquesta empresa caigué en fallida. En l'octubre de l'any 2010, adquirí el nom del nou patrocinador, l'empresa AFAS Software.

## Estructura i descripció

La tribuna principal rep el nom de Victorie, els gols s'anomenen Van der Ben i Westzijde, i la grada lateral davant la tribuna principal, Molenaar. L'estadi té una coberta que abasta tota la zona de les grades, però no el terreny de joc. Segons la regulació d'infraestructures dels estadis que estableix la UEFA, el AFAS Stadion té tres estrelles de calitat sobre les cinc possibles.

## Dades d'assistència

* El seu màxim d'assistència fou de 17.052 espectadors.
* El seu mínim d'assistència fou de 270 espectadors.
* L'assistència mitjana és de 10.216 persones.

## Transport

Els dies de partit es pot arribar a l'estadi amb autobusos gratuïts que l'enllaçen amb l'estació de tren d'Alkmaar, que es troba a uns quatre quilòmetres al nord i a cinquanta minuts a peu. Aquestos autobusos fan la seua parada justament en front del Golden Tulip Hotel Alkmaar. Altra manera d'arribar-hi és agafar l'autobús 163 en direcció Uitgeest i baixar a la parada Stadionweg. Aquest trajecte en autobús dura uns quinze minuts.
A més, quan no hi ha partit és possible estacionar a l'aparcament de l'estadi de franc.

## Referències

* 1 2 says, Chris Cousins. «AFAS Stadion - The Stadium Guide» (en anglès). [Consulta: 9 juny 2020].
* ↑ «AZ Alkmaar - Estadios - AFAS Stadion» (en castellà). [Consulta: 10 juny 2020].
* 1 2 3 4 «Information - AZ». Arxivat de l'original el 2020-09-18. [Consulta: 9 juny 2020].

## Enllaços externs

* (neerlandès) (anglès) Web oficial de l'AZ
* (neerlandès) Fotografies I
* (neerlandès) Fotografies II
* (anglès) Dirk Scheringa anuncia la propera ampliació de l'estadi Arxivat 2009-06-12 a Wayback Machine.
# Península Iugòrski

La península Iugòrski o península del Iugor (en rus: Югорский полуостров, Iugorski Poluostrov) és una gran península del districte autònom de Nenètsia, a Rússia. Es troba limitada per la badia de Khaipudir al mar de Petxora a l'oest i per la badia de Baidaratsk al mar de Kara al nord i a l'est.
En comparació amb el mar de Barentsz, que rep corrents relativament càlides procedents de l'oceà Atlàntic, el mar de Kara és molt més fred, romanent congelat durant més de nou mesos a l'any. Així, durant la primavera i la tardor, la costa oriental de la península de Iugòrski roman sovint congelada, mentre que la seva costa occidental roman lliure de gel.
L'estret de Iugor i, més enllà d'ell, l'illa Vaigatx estan ubicades a l'extrem nord-oest d'aquesta península. La serralada de Pai-Khoi ocupa la península, estenent-se de nord-oest a sud-est.
A l'extrem sud-est de la península de Iugòrski s'hi troba el cràter del meteorit Kara, mentre que el cràter d'Ust-Kara es troba a la costa, a 15 km a l'est de la petita entrada de Kara o Kàrskaia Guba. Antigament es creia que aquests dos cràters eren separats i formaven una estructura d'impacte doble provocada per un meteorit de gran escala caigut a finals del Cretaci. Tanmateix, sembla que el cràter d'Ust-Kara no existeix separadament com a tal sinó que constitueix només una part de l'estructura d'impacte del meteorit Kara. (Hodge 1994 i NASA 1988)
Fortament erosionat, el cràter de Kara actualment fa 65 quilòmetres de diàmetre, tot i que es creu que originàriament era de 120 quilòmetres. La seva edat s'estima en uns 70,3 ± 2,2 milions d'anys.

## Clima

La península té un clima subàrtic amb una mitjana de 7 mesos d'hivern a l'any i estius curts i frescos. La temperatura mitjana oscil·la entre -20 °C al gener i +7 °C al juliol. La mitjana anual de precipitació és de 300 mm. A causa dels corrents oceànics càlids que arriben al mar des de l'oceà Atlàntic, el mar de Barentsz és relativament més càlid que el mar de Kara, que sol estar congelat durant una mitjana de 9 mesos a l'any. Com a resultat, la part oriental de la península de Iugor sovint es congela a la primavera i la tardor, mentre que la costa occidental està lliure de gel.

## Referències

* ↑ Ingólfsson, Ó. .; Lokrantz, H. Permafrost and Periglacial Processes, 14, 3, 2003, pàg. 199. DOI: 10.1002/ppp.455.
* ↑ Badjukov, DD; Raitala J; Ohmann T; Lorenz CA Lunar and Planetary Science, 33, 2002, pàg. 1480. Bibcode: 2002LPI....33.1480B [Consulta: 3 gener 2010].

## Enllaços externs

* Permafrost: Arxivat 2011-06-06 a Wayback Machine.
* Gel de terra:
* Estructures d'impacte Kara i Ust-Kara: , Arxivat 2010-06-07 a Wayback Machine. i
# Kodovjat

Kodovjat és un poble i un antic municipi del comtat d'Elbasan, al centre d'Albània. Amb la reforma del govern local de 2015 es va convertir en una subdivisió del municipi Gramsh. La població al cens de 2011 era de 2.355 habitants. La unitat municipal està formada pels pobles Kodovjat, Bratilë, Bulcar, Kishte, Kokel, Posnovisht, Shelcan, Bersnik i Poshtëm, Bersnik i Sipërm, Mashan i Broshtan.

## Referències

* ↑ «Law nr. 115/2014» (en albanès) p. 6368–6369. [Consulta: 25 febrer 2022].
* ↑ 2011 census results Arxivat 2015-09-24 a Wayback Machine.
* ↑ «Population data on Elbasan County website». Arxivat de l'original el 2019-04-02. [Consulta: 15 juliol 2011].
# Gostimë

Gostimë és un poble i un antic municipi del comtat d'Elbasan, al centre d'Albània. Amb la reforma del govern local de 2015 es va convertir en una subdivisió del municipi Cërrik. La població al cens de 2011 era de 8.116 habitants. La unitat municipal està formada pels pobles Gostimë, Gjyral, Shtepanj, Shushicë, Shtermen, Malasej i Çartallos.

## Referències

* ↑ «Law nr. 115/2014» (en albanès) p. 6368–6369. [Consulta: 25 febrer 2022].
* ↑ «2011 census results». Arxivat de l'original el 2015-09-24. [Consulta: 25 gener 2015].
* ↑ «Population data on Elbasan County website». Arxivat de l'original el 2019-04-02. [Consulta: 15 juliol 2011].
# Iscòmac

Iscòmac (Atenes, segle V aC - valor desconegut) fou un atenenc de suposada gran riquesa (setanta talents) que quan va morir els seus hereus van trobar que només havia deixat menys de 20 talents, ja que havia dissipat la fortuna en malgastos i paràsits. Aquests fets foren impactants al seu temps, i en parlen Ateneu de Naucratis, Xenofont i altres. Va deixar una filla que es va casar amb Càl·lies.

## Referències

* ↑ Lisias, Sobre els béns d'Aristòfanes (47)
# A estación violenta

A estación violenta és una pel·lícula en gallec de 2017 dirigida i co-escrita per Anxos Fazáns, en el seu debut en llargmetratge. És una adaptació lliure de la novel·la homònima de Manuel Jabois, el guió del qual va ser escrit pel mateix Anxos Fazáns, juntament amb Daniel Froiz, Ángel Santos i Xacobe Casas.

## Argument

Explica la història de Manoel (Alberto Rolán), un escriptor fracassat que viu com pot d'escriure a diaris i a la ràdio. Un dia coneix a Claudia (Nerea Barros) i David (Xosé Barato), dos amics de la seva joventut que feia vuit anys que no veia. La Clàudia té una malaltia molt greu i el seu desig és sentir-se novament com quan era més jove abans de morir.

## Repartiment

* Alberto Rolán com Manoel
* Nerea Barros com Claudia
* Xosé Barato com David
* Antonio Durán "Morris" com traficant de drogues

## Producció

Es va rodar a Santiago de Compostel·la i a les rías Baixas.

## Guardons i nominacions
### 16a edició dels Premis Mestre Mateo

| Categoria | Persona | Resultat |
| Millor director | Anxos Fazáns | Nominat |
| Millor actor | Alberto Rolán | Nominat |
| Millor actriu | Nerea Barros | Nominada |
| Millor guió | Ángel Santos, Xacobe Casas, Anxos Fazáns i Daniel Froiz | Nominats |
| Millor muntatge | Anxos Fazáns, Diana Toucedo i Iria Silvosa | Nominats |
| Millor so | Xavi Souto | Nominat |
| Millor fotografia | Alberte Branco | Nominat |

## Notes

* ↑ «Festival de cine de Sevilla - Calendario de proyecciones 2017». Arxivat de l'original el 2019-09-25. [Consulta: 14 març 2021].
* ↑ «Anxos Fazáns, dirixirá "A estación violenta", baseada na primeira novela de Manuel Jabois», 18 xuño 2015.
* ↑ González, David. «A estación violenta: juntos, desnudos». cineuropa.org.
* ↑ Castro, Andrés. «"A estación violenta", máis cinema mozo galego». Sermos Galiza, 1 xuño 2018. Arxivat de l'original el 2019-09-25. [Consulta: 14 març 2021].
# A l'ull de l'huracà

A l'ull de l'huracà (títol original: Knock off) és una pel·lícula estatunidenca d'acció del 1998 dirigida per Tsui Hark, i protagonitzada per Jean-Claude Van Damme i Rob Schneider. El títol té un doble sentit, ja que el terme fa referència a les falsificacions de productes així: a un assassinat selectiu. La pel·lícula mostra l'aeroport Kai Tak encara funcionant; l'aeroport va tancar el 1998. Ha estat doblada al català.

## Argument

Marcus Ray (Jean Claude Van Damme), un representant de vendes per a V-SIX jeans i el seu soci, Tommy Hendricks (Rob Schneider), estan a punt de ser atrapats per vendre texans (knock off jeans). El seu contacte americà, Karen Lee (Lela Rochon), resulta ser una agent de la CIA per trobar un delator en l'operació. Els amenaça amb anar a presó si no proven la seva innocència. Mentrestant, Ray i Hendricks es reuneixen amb Harry Johannson (Paul Sorvino), un agent de la CIA que a més treballa per a la màfia russa. Els convenç que la CIA necessita de l'ajuda de Ray. Després s'adonen que un tipus anomenat Eddy Wang té alguna cosa a veure amb els texans pirates, llavors van en la seva cerca. Wang resulta mort i els seus treballadors persegueixen a Marcus i a Tommy. Després, els dos amics s'adonen que els texans contenen nanobombes, fabricades pel KGB en conjunt amb terroristes internacionals, que hauran de ser detinguts pels protagonistes.

## Repartiment

* Jean-Claude Van Damme: Marcus Ray
* Rob Schneider: Tommy Hendricks
* Lela Rochon: Karen Lee
* Michael Fitzgerald Wong: Han
* Carman Lee: Ling Ho
* Paul Sorvino: Harry Johansson
* Mike Ian Lambert
* Wyman Wong: Eddie Wang
* Glen Chin: Skinny Wang
* Wes Wolff: Dinger
* Moises Chan: Agent Wong

## Rebuda

Knock Off es va estrenar als Estats Units el 4 de setembre de 1998, rebent pèssimes crítiques i una recaptació mitjana. Va ocupar el 4t lloc amb 5,516 milions de dòlars en 1.800 sales, amb una mitjana de 3.064 dòlars recaptats per sala el primer cap de setmana. Després d'això, es va desplomar tenint una recaptació total de 10,3 milions als EUA. A la pàgina Rotten Tomatoes té un percentatge del 8 % basat en 39 crítiques.
* Crítica
** "El mateix de Van Damme: xinesos dolents, russos dolentíssims, americans boníssims, tirs, puntades, morts. Però no hi ha engany; és un Van Damme"
** "La millor pel·lícula d'acció de la temporada, més Lela Rochon"

## Referències

* ↑ «A l'ull de l'huracà». esadir.cat.
* ↑ «Knock off». The New York Times.
* ↑ Leydon, Joe. «Knock Off». Variety, 06-09-1998.
* ↑ «Review: Watch out! 'Knock Off' is a bomb». CNN.
* ↑ «Knock Off». Deseret News . Arxivat de l'original el 2012-10-22. [Consulta: 28 novembre 2017].
* ↑ Thomas, Kevin. «Knock Off Is the Real Thing: Fast, Funny». The Los Angeles Times, 07-09-1998.
* ↑ Natale, Richard. «Rounders' Reaps Goodwill in Opening Weekend; Box office: Matt Damon film pulls in an estimated $8.8 milions over three-day period. 'Mary' hits $140 milions.». The Los Angeles Times, 14-09-1998.
* ↑ Kahn, Omar Cinemanía.
* ↑ Palacios, Jesús Fotogramas.
# Jentil

Un jentil (jentilak en plural), és un personatge de la mitologia basca que sembla representar al mateix poble basc precristià. Com els gegants de la mitologia grega disposen d'una força sobrehumana i tenen el mal costum de llançar grans roques sobre els seus enemics.
Una llegenda narra el final dels jentils, esdevingut quan aquests van albirar una estranya llum en el cel. No sabien què podria significar i van anar a cercar al més ancià i savi d'entre ells. Quan els cansats ulls d'aquest van aconseguir albirar el fenomen va dir: "Aqueixa llum anuncia l'arribada del Kixmi (Crist), és la fi de la raça basca". I dit això, tots els jentils van córrer a algun lloc on amagar-se sota terra.
Una altra versió narra que un d'ells es va salvar convertint-se al cristianisme, aquest és l'Olentzero que, de manera similar a en Santa Claus als països anglosaxons, porta regals als nens per Nadal.
Hi ha moltes estructures i llocs al País Basc amb jentil en el seu nom, generalment referint-se a llocs pagans o antics, suposadament construïts pel jentil. Els dòlmens són jentilarri o jentiletxe, els harrespil són jentilbaratz, les coves poden ser jentilzulo o jentilkoba.

## Referències

* ↑ Esteban, Alicia. Cuentos de la mitología vasca (en castellà). Ediciones de la Torre, 2009-12-14. ISBN 978-84-7960-417-2.
* ↑ «JENTIL BARATZ - Auñamendi Eusko Entziklopedia» (en castellà). [Consulta: 24 novembre 2024].
Viccionari
# Abdelkader Mohamed Ghezzal

Abdelkader Mohamed Ghezzal (nascut a Décines-Charpieu, França, el 5 de desembre del 1984) és un exfutbolista algerià que jugava de davanter. Va desenvolupar pràcticament tota la seva carrera futbolística professional en clubs italians, i va ser internacional per la selecció d'Algèria entre 2008 i 2012.

## Referències

* ↑ «Bari: Altre operazioni di mercato» (en italià). AS Bari, 01-07-2010. Arxivat 16 April 2012$^{[Datemismatch]}$ a Wayback Machine.
* ↑ «Mercato, ceduto Ghezzal» (en italià). AS Bari, 29-08-2013. Arxivat 1 de setembre 2013 a Wayback Machine.
* ↑ «World Cup 2010». BBC, 13-06-2010. [Consulta: 13 juny 2010].

## Enllaços externs

* National Football Teams (anglès)
# Jimmy Fontana

Enrico Sbriccoli, més conegut pel nom artístic de Jimmy Fontana, (Camerino, 13 de novembre de 1934 - Roma, 11 de setembre de 2013) fou un actor i cantautor italià que participà, l'any 1965, en un EP en què ell i tres cantants més del seu país (Gianni Morandi, Rita Pavone i Donatella Moretti) interpretaren en català alguns dels seus èxits del moment. La seua cançó més famosa es titulà Il mondo ("El món").

## Trajectòria

El 1961 va participar en el Festival de la cançó de Sanremo amb Miranda Martino cantant el tema Lady luna, compost pel mestre Armando Trovajoli i Dino Verde.
El seu primer èxit fou Non te ne andare (1963) i poc després el seu famós Il mondo (1965), cançó de la qual s'han fet nombroses versions per part d'altres artistes de renom. Ell mateix va enregistrar la veu en la versió en català. Fou gravada en un EP en català el 1965 amb tres cançons més de Gianni Morandi, Rita Pavone i Donatella Moretti.
El 1970 aconsegueix de nou l'èxit amb L'amore non è bello, cançó del programa de televisió Signore e signora, amb Delia Scala i Lando Buzzanca.
Després d'un període d'allunyament dels èxits durant els 70, torna el 1979 amb Identikit, la cançó de la sèrie de televisió Gli invincibili, amb un èxit modest.
Morí l'11 de setembre de 2013 al seu domicili de Roma, als setanta-vuit anys.

## Discografia

* Arrivederci (1996)
* Il Mondo (1997)
* I Grandi Successi Originali (2001)

## Filmografia
### Actor

* Io bacio... tu baci (1961)
* La Voglia matta (1962)
* Canzoni in... bikini (1963)
* Viale della canzone (1965)
* Quando dico che ti amo (1968)
* Il Sole è di tutti (1968)

### Compositor

* Io bacio... tu baci (1961, "Diavolo")
* Le Belle famiglie (1964, "Caro amore mio")
* I Fantastici tre supermen (1967)

### Cantant

* Io bacio... tu baci (1961, "Diavolo", "Il tempo si è fermato", "Mare di dicembre" i "Cha cha cha dell'impiccato")

## Referències

* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, pàg. 149.
* ↑ «Mor Jimmy Fontana, l'autor de la cançó "Il mondo"». 324.cat, 11-09-2013. [Consulta: 13 setembre 2013].

## Enllaços externs

* Breu biografia de Jimmy Fontana Arxivat 2011-10-12 a Wayback Machine. (castellà)
# Abira

Abira (安平町, Abira-chō) és una vila i municipi de la subprefectura d'Iburi, a Hokkaido, Japó.

## Geografia

El municipi d'Abira es troba localitzat a l'est de la subprefectura d'Iburi, al sud-est de Hokkaido. La vila d'Abira compon amb altres municipis de la subprefectura com Atsuma, Mukawa i Shimukappu, aquest darrer de la subprefectura de Kamikawa, el districte de Yūfutsu. El terme municipal d'Abira limita amb els d'Atsuma i Tomakomai al sud, Chitose, a la subprefectura d'Ishikari, a l'oest i Yuni, a la subprefectura de Sorachi. També a Abira es troba la planta d'energia solar més gran de tot el Japó, propietat de les empreses SoftBank i Mitsui Bussan.

## Història

L'actual municipi d'Abira va ser fundat amb la categoria de vila el 27 de març de 2006 fruit de la fusió de les viles de Hayakita i Oiwake.

## Transport

Degut a la seua proximitat a la ciutat de Chitose, la vila d'Abira es troba relativament a prop del Nou Aeroport de Chitose.

### Ferrocarril

* Companyia de Ferrocarrils de Hokkaido (JR Hokkaido)
** Estació de Toasa
** Estació de Hayakita
** Estació d'Abira
** Estació d'Oiwake

### Carretera

* Autopista Oriental de Hokkaidō (Dōtō)
* Nacional 234
* Prefectural 10
* Prefectural 226
* Prefectural 235
* Prefectural 258
* Prefectural 290
* Prefectural 462
* Prefectural 482
* Prefectural 576
* Prefectural 933

## Referències

* ↑ «北海道勇払郡安平町 - Yahoo!マップ», 02-12-2023. Arxivat de l'original el 2023-12-02. [Consulta: 2 octubre 2024].
* ↑ «胆振のまち - 北海道胆振総合振興局のホームページ». [Consulta: 2 octubre 2024].
# Aborígens de Tasmània

Els aborígens de Tasmània (endònim: Palawa) són els pobles indígenes de l'illa australiana de Tasmània.
Entre el 1803 i el 1833, la població d'aborígens tasmanians minvà des d'una xifra estimativa de 5.000 a només uns 300, principalment a causa de malalties introduïdes pels colonitzadors Regne Unit i les matances perpetrades pels colonitzadors. Un dels últims palawa de «pura sang», una dona anomenada Trugernanner, morí el 1876. Tot i que no hi ha gaire persones d'ascendència palawa, alguns aspectes de la cultura tradicional han sobreviscut entre elles.
Gairebé totes les llengües indígenes tasmanianes s'han perdut. S'està fent un esforç per reconstruir-ne una a partir de llistes de paraules i per mantenir viva la cultura aborigen a partir d'aspectes mantinguts en algunes famílies amb ascendents en els pobles aborígens. Alguns membres de les comunitats de descendents actuals, que reclamen el llegat dels aborígens tasmanians, són el resultat de les poblacions aborígens precolonitzades que havien estat intensament barrejades amb les comunitats colonitzadores europees, particularment les provinents de les Illes Britàniques.

## Referències

* ↑ William Dalrymple. «A lesson in humility for the smug West» (en anglès), 14-10-2007. Arxivat de l'original el 25 de setembre 2019. [Consulta: 14 març 2008].